FI Euroopan unionin virallinen lehti C 317/32

Kanne 12.9.2010 — Hamas v. neuvosto

(Asia T-400/10)

()

2010/C 317/60

Oikeudenkäyntikieli: ranska

Asianosaiset

Kantaja: Hamas (edustaja: asianajaja L. Glock)

Vastaaja: Euroopan unionin neuvosto

Vaatimukset

— neuvoston 13.7.2010 antama ilmoitus C 188/13 on kumottava

— neuvoston 12.7.2010 antama päätös 2010/386/YUTP on kumottava

— neuvoston 12.7.2010 antama täytäntöönpanoasetus (EU) N:o 610/2010 on kumottava

— neuvosto on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kantaja vaatii unionin yleistä tuomioistuinta kumoamaan neuvoston ilmoituksen C 188/13 (1), neuvoston päätöksen 2010/386/YUTP (2) ja neuvoston täytäntöönpanoasetuksen N:o 610/2010 (3) niiltä osin kuin kantajan nimi säilytetään sellaisten henkilöiden, ryhmien ja yhteisöjen luettelossa, joiden varat ja taloudelliset resurssit jäädytetään yhteisen kannan 2001/931/YUTP (4) 2, 3 ja 4 artiklan ja asetuksen N:o 2580/2001 2 artiklan 3 kohdan mukaisesti osana terrorismin torjuntaa.

Kantaja vetoaa kanteensa tueksi seitsemään kanneperusteeseen, jotka koskevat neuvoston ilmoituksen C 2010/C 188/09 osalta

— SEUT 297 artiklan 2 kohdan kolmannen kohdan rikkomista siltä osin kuin mainittua ilmoitusta ole annettu kantajalle tiedoksi, koska ilmoituksen julkaisua Euroopan unionin virallisessa lehdessä ei voida pitää säädöksen tiedoksi antamisena

— Euroopan unionin peruskirjan 41 artiklan 2 kohdan b alakohdan rikkomista, koska kantajan on ollut lähes mahdotonta saada mainittua ilmoitusta käsiinsä

— ihmisoikeuksien ja perusvapauksien suojaamiseksi tehdyn yleissopimuksen (Euroopan ihmisoikeussopimus) 6 artiklan 3 kohdan a alakohdan — joka koskee syytetyn oikeutta saada viipymättä yksityiskohtainen tieto häneen kohdistettujen syytteiden sisällöstä ja perusteista hänen ymmärtämällään kielellä — rikkomista,

sekä päätöksen 2010/386/YUTP ja asetuksen N:o 610/2010 osalta

— ilmeistä arviointivirhettä, koska Hamasia on pidettävä lainmukaisesti valittuna hallituksena, jota sellaisen periaatteen mukaan, joka kieltää puuttumisen valtion sisäisiin asioihin, ei voida kirjata terroristien luetteloon

— kantajan perusoikeuksien rikkomista siltä osin kuin on kyse — kantajan puolustautumisoikeuksien ja hyvää hallintoa koskevan oikeuden rikkomisesta, koska päätöstä säilyttää kantaja luettelossa sellaisista henkilöistä, ryhmistä ja yhteisöistä, joiden varat ja taloudelliset resurssit jäädytetään, ei edeltänyt tiedonanto kantajan vastaisina pidetyistä seikoista ja koska kantajalle ei annettu mahdollisuutta esittää tehokkaasti näkemystään kyseisistä seikoista — omaisuudensuojan loukkaamisesta, koska kantajan varojen jäädyttäminen merkitsee sen omaisuudensuojaan liittyvää perusteetonta rajoitusta

— SEUT 296 artiklaan perustuvan perusteluvelvollisuuden laiminlyöntiä, koska neuvosto ei ole sisällyttänyt nimenomaisia perusteluja päätökseen 2010/386/YUTP eikä asetukseen N:o 610/2010.

(1) Neuvoston 13.7.2009 antama ilmoitus C 2010/C 188/09 henkilöille, ryhmille ja yhteisöille, jotka on kirjattu tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun neuvoston asetuksen (EY) N:o 2580/2001 2 artiklan 3 kohdassa tarkoitettuun luetteloon (EUVL C 188, s. 13).

(2) Niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, 12.7.2010 annettu neuvoston päätös 2010/386/YUTP (EUVL L 178, s. 28).

(3) Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) N:o 1285/2009 kumoamisesta 12.7.2010 annettu neuvoston täytäntöönpanoasetus (EU) N:o 610/2010 (EUVL L 178, s. 1).

(4) Erityistoimenpiteiden toteuttamisesta terrorismin torjumiseksi 27.12.2001 hyväksytty neuvoston yhteinen kanta 2001/931/YUTP (EUVL L 344, s. 93).